
KI-generert innhold kan være feil.]

THP 303- TRENING OG KREFT

Utlevering av oppgave:	mandag 10. november 2025 kl. 12.00 
Innlevering av oppgave:	mandag 17. november 2024 kl. 14.00 i WISEflow

Hjelpemidler
Ved bruk av KI-verktøy
Iht. APA-7 i kapittelet om AI-generert tekst bør du kort beskrive hvordan du har brukt verktøyet. I tillegg skal du legge ved skjermdumpen av chatten din som vedlegg. Se detaljer på ressurssiden om KI-verktøy for studenter under fanene «Når skal du henvise til et KI-verktøy i teksten din?» og «Hvordan henviser du til et KI-verktøy i APA-stil?»


Caseoppgave 1
Hvem: 
· Mann, 61 år, kundebehandler i en bank, gift, 3 voksne barn, 181 cm og 89 kg.

Sykdomshistorie: 
· Han har nylig fått bekreftet diagnosen prostatakreft og skal behandles med strålebehandling om ca. 5 uker. Han har allerede startet med hormonreseptor hemmer og skal i gang med androgen deprivasjons terapi om ikke lenge.
Bivirkninger: 
· Han har foreløpig ikke fått noen bivirkninger, men er bekymret for diagnosen og utfallet av behandlingen. Han er godt informert om mulige bivirkninger og er motivert for å gjøre det han kan fremover.
Livssituasjon:
· Etter å ha vært sykemeldt under utredningen, er han tilbake i jobb og syntes at det gjør godt.  
Treningserfaring: 
· Før diagnosen var han aktiv i en trimgruppe i idrettslaget som tilbyr sirkeltrening 2 ganger i uken. Han ønsker å fortsette med dette én gang per uke, men vil gjerne trene litt mer målrettet fremover.
Mål: 
· Han har hørt at man går opp i vekt og mister muskler ved hormonbehandling og ønsker å motvirke dette.  
Tid til trening: 
· Han ønsker oppfølging på trening av deg 2 ganger i uken

OPPGAVE 
Definer treningsmål og lag en periodeplan som strekker seg over 10 uker. Trekk ut en valgfri økt og presenter en øktplan for denne.


Caseoppgave 2
Hvem: 
· Kvinne, 44 år, avdelingsleder i kommunen, gift, 2 barn i skolealder, høyde 169 cm og 72 kg
Sykdomshistorie: 
· Hun er behandlet for brystkreft i høyre bryst med spredning til lymfene i armhulen. Hun fikk kurativt rettet behandling med høy intensitet, bestående av brystbevarende operasjon, kjemoterapi (EC-kur og taxanbehandling) og strålebehandling mot bryst og armhule. Hun har gått på hormonbehandling (tamoxifen) i ett år og skal gjøre det i til sammen 5 år.   
Bivirkninger: 
· Hun føler at trettheten henger litt i, men at det stadig går bedre. Hun har utviklet et lymfødem i høyre arm. 
Livssituasjon:
· Hun er tilbake i gradert sykemelding og har fått mulighet til å legge til rette arbeidsdagen. Hun er håndballtrener for det yngste barnet som har treninger to ganger per uke. Etter diagnosen har de fått med en trener til, og de to deler på treneransvaret.  
Treningserfaring: 
· Hun var aktiv håndballspiller til hun ble 32 år og hadde noen år uten særlig trening. De tre siste årene har hun imidlertid jogget regelmessig. Året hun gjennomgikk behandling, var hun så aktiv som hun orket, uten at hun pushet seg. Nå føler hun seg klar for trening igjen. 
Mål: 
· Hun føler seg svakere i kroppen nå enn før, og blir raskere andpusten. Hun vil gjerne få tilbake energien, styrken, og bedre pust. 
Tid til trening: 
· Hun ønsker oppfølging på trening én gang per uke og kan trene en gang til på egenhånd. 
OPPGAVE 
Definer treningsmål og lag en periodeplan som strekker seg over 10 uker. Trekk ut en valgfri økt og presenter en øktplan for denne.

Caseoppgave 3
Hvem: 
· Mann, 62 år, tømrer, samboer og har 2 barn 
Sykdomshistorie: 
· Påvist lungekreft for 6 måneder siden og har fjernet venstre overlapp og Lingula 
Bivirkninger: 
· Før han ble operert gjennomgikk han en preoperativ vurdering pga hans KOLS diagnose (grad II), hvor hans maksimale oksygenopptak ble målt til 28 ml/kg/min.  Etter operasjonen har han fremdeles noe smerter, og han synes formen er dårligere. Han orker lite i hverdagen, og er plaget med dyspnoe under aktivitet.
Livssituasjon:
· Han er 100 % sykmeldt fra sin jobb som tømrer. Han røykte 20 sigaretter om dagen, men sluttet etter påvist diagnose.  
Treningserfaring: 
· Han har ikke trent siden gymtimene på skolen, men har hatt en aktiv jobb i alle år. 
Mål: 
· Han ønsker å endre livsstil. Han har også blitt oppmuntret fra sykehuset om å kontakte en AKTIVinstruktør for å få mer overskudd og komme raskere tilbake etter operasjonen. Han håper at bedre kondisjon og styrketrening vil gi han bedre pust og dermed økt livskvalitet i hverdagen. 
Tid til trening: 
· Han ønsker å trene med andre, men også sammen med deg, da han tror han ikke vil klare å trene på egenhånd. Han vil gjerne trene to ganger i uken sammen med deg, i tillegg til gruppetrening som du tilbyr for personer som har hatt kreft. 

OPPGAVE 
Definer treningsmål for denne mannen og lag en periodeplan som strekker seg over 10 uker. Trekk ut en økt han skal gjøre sammen med deg og presenter en øktplan for denne.

